
[bookmark: _Hlk191516879][bookmark: _Hlk191522487]  «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ  ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

Իրավական ակտի ընդունման անհրաժեշտությունը. 
Հայաստանի Հանրապետության կառավարության որոշման նախագծով նախատեսվում է ՀՀ կրթության, գիտության, մշակույթի և սպորտի նախարարության, ՀՀ Արարատի, Արմավիրի, Գեղարքունիքի և Վայոց Ձորի մարզպետների աշխատակազմերի ենթակայությամբ գործող թվով 67 հանրակրթական դպրոցին հատկացնել կապիտալ դրամաշնորհներ 162,270.4 հազար դրամի չափով՝ վերջիններիս խնայողությունների հաշվին: Գումարն ուղղվելու է դպրոցների շենքային պայմանների և գույքային հագեցվածության բարելավմանը: 

Ընթացիկ իրավիճակը և խնդիրները.
Նախագծով դպրոցների տնտեսումների հաշվին 162.3 մլն ՀՀ դրամ գումար է հատկացվում թվով 67 դպրոցի շենքային պայմանների և գույքային հագեցվածության բարելավման  նպատակով։ Նշված դպրոցներից 2-ը դրամաշնորհ կստանան և շինարարության և գույքով ապահովման ծրագրերի շրջանակներում։ 
Ընդհանուր առմամբ, Նախագծով հատկացվող դրամաշնորհներով (շուրջ 67.5 մլն ՀՀ դրամ) դպրոցներից 11-ում կիրականացվեն շենքային պայմանների մասնակի բարելավման, մասնավորապես ենթակառուցվածքների արդիականացման (ջեռուցման համակարգեր, հոսանքագծերի և այլն), շքամուտքի, հատակների մասնակի նորոգման, պատուհանների և դռների փոխարինման և այլ խիստ անհրաժեշտ աշխատանքներ։ 11 դպրոցի բաշխումն ըստ մարզերի հետևյալն է. 1-ը՝ Արմավիրում, 1-ը՝ Կոտայքում, 8-ը՝ Գեղարքունիքում և 1-ը՝ Վայոց ձորում:
Թվով 58 դպրոցին էլ դրամաշնորհ կհատկացվի (շուրջ 94.7 մլն ՀՀ դրամ) գույքային հագեցվածության բարելավման նպատակով, որոնցից՝ 10-ը Երևանում, 5-ը՝ Արարատում, 3-ը՝ Արմավիրում, 16-ը՝ Գեղարքունիքում, 3-ը՝ Լոռիում, 5-ը՝ Կոտայքում, 3-ը՝ Շիրակում, 1-ը՝ Սյունիքում, 11-ը՝ Վայոց Ձորում և 1-ը՝ Տավուշում։
[bookmark: _GoBack]Ցանկերի կազմման համար մարմիններից գույքագրվել է պահանաջարկը և հավաքագրվել են ՀՀ օրեսնդրությամբ պահանջվող բոլոր փաստաթղթերը։ Ընդ որում, հաշվի առնելով, որ 2026-2031թթ ռազմավարության շրջանակներում նախատեսվում է իրականացնել 300 դպրոցի կառուցման, վերակառուցման, հիմնանորոգման և վերանորոգման ծրագրի 2-րդ փուլը՝ տնտեսումների/խնայողությունների օգտագործման համար առաջարկներն հաստատվել են միայն ուսումնական գործընթացի բնականոն իրականացմանը խոչընդոտող խնդիրների վերացմանն ուղղված ծախսերի մասով, մասնավորապես՝ հաշվի են առնվել հետևյալ առաջնահերթությունները.
-	ջեռուցման համակարգի, կաթսայատան հետ կապված խնդիրներ,
-	տանիքի հետ կապված խնդիրներ,
-	սանհանգույցների, ջրամատակարարման/ջրահեռացման համակարգերի, կոյուղու հետ կապված խնդիրներ,
-	«Դպրոցական սնունդ» ծրագրի շրջանակներում ճաշարանի պայմանների հետ կապված խնդիրներ,
-	հակահրդեհային, հրդեհազդարարման և տեսահսկման համակարգերի հետ կապված խնդիրներ,
և ուսումնական գործընթացի բնականոն իրականացմանը խոչընդոտող այլ խնդիրներ:
Դպրոցների գույքով ապահովման մասով նույնպես սահմանվել են առաջնահերթություններ, մասնավորապես՝ նոր կրթական չափորոշիչներին համապատասխան ուսումնական գործընթացի կազմակերպման համար անհրաժեշտ ինտերակտիվ և էլեկտրոնային գրատախտակներ, տեսահսկման համակարգեր, ջեռուցման կաթսաներ, պրոյեկտորներ, ճաշարանների համար սալօջախներ, վարչական աշխատակազմի համար համակարգչային տեխնիկա և այլն:
Վերը թվարկված առաջնահերթություններին և անհրաժեշտ հիմնավորող փաստաթղթերի մասով ՀՀ օրենսդրությամբ սահմանված պահանջներին համապատասխանող հայտերից առանձնացվել են այն ծախսերը, որոնք ՀՀ կառավարության 19.03.2015թ-ի N 596-Ն որշմամբ սահմանված կարգով դասվում են կապիտալ ծախսերին և դրանց մասով գումարները պետք է հատկացվեն դպրոցներին կապիտալ դրամաշնորհների ձևով, իսկ այն աշխատանքների համար, որոնք դասվում են ընթացիկ ծախսերին, կտրվեն գումարների ծախսման համապատասխան թույլտվություններ: Այսպիսով, ընթացիկ ծախսերի կատարման համար Նախարարության կողմից հաստատված և Կառավարության համաձայնեցմանը ներկայացվող՝ տնեսումների/խնայողությունների օգտագործման հայտերի հանրագումարը կազմում է 69,446.9 հազար դրամ և վերաբերում է 25 դպրոցների: Թույլատրվող ծախսերն ուղղվելու են տանիքների, մարզդահլիճների, սանհանգույցների, հանդիսությունների դահլիճների մասնակի ընթացիկ նորոգմանը, կոյուղագծերի նորոգմանը և այլն:
Այսպիսով, ՀՀ կառավարության 25.06.2025թ-ի N 850-Ն որոշմամբ հաստատված` պետական հանրակրթական ուսումնական հաստատությունների պետական բյուջեի միջոցներից ֆինանսավորման կարգի 7-րդ կետին համապատասխան դպրոցների տնտեսումների և խնայողությունների հետագա օգտագործման համար ընդհանուր առաջարկը կազմում է 231,717.3 հազար դրամ (162,270.4 հազար դրամ՝ կապիտալ, 69,446.9 հազար դրամ՝ ընթացիկ), որի շրջանակներում կարևորագույն խնդիրներ կլուծվեն թվով 82 դպրոցում (ընթացիկի մասով թույլտվություն ստացող 10 դպրոց ստանում է նաև դրամաշնորհ կապիտալ ծախսերի համար):

Կարգավորման նպատակը և բնույթը.
	Որոշման նախագծի ընդունմամբ կապիտալ ծախսերի կատարման համար ֆինանսական միջոցներ կհատկացվեն դպրոցներին՝ իրենց տնտեսումների հաշվին։
         
Նախագծի մշակման գործընթացում ներգրավված ինստիտուտները և անձինք.
ՀՀ կրթության, գիտության, մշակույթի և սպորտի նախարարության մասնագետները: 

 Իրավական ակտի կիրարկման դեպքում ակնկալվող արդյունքը. 
Որոշման ընդունման արդյունքում կբարելավվեն դպրոցների շենքային և գույքային պայմանները։
Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.
«Հայաստանի Հանրապետության 2025 թվականի պետական բյուջեի մասին» օրենքում փոփոխություններ և լրացումներ, Հայաստանի Հանրապետության կառավարության 2024 թվականի դեկտեմբերի 27-ի N 2060-Ն որոշման մեջ  փոփոխություններ և լրացումներ կատարելու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական բյուջեում նախատեսվում է եկամուտների և ծախսերի ավելացում 162,270.4 հազար դրամով, իսկ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի առաջանում:
Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.
Նախագիծը բխում է ՀՀ կառավարության 2021 օգոստոսի 18-իթիվ 1363-Ա որոշմամբ հաստատված ՀՀ կառավարության  ծրագրի «4.3 ԿՐԹՈՒԹՅՈՒՆ» բաժնի  2-րդ և 3-րդ  պարբերություններից, մասնավորապես.
· «Կրթության բոլոր մակարդակների համար առանցքային են լինելու ....անհրաժեշտ ենթակառուցվածքների արդիականացումն ու վերազինումը... »
· «Հանրակրթության ոլորտի առկա խնդիրների լուծման համար անհրաժեշտ է հանրակրթության ամբողջական և շեշտակի փոփոխություն...՝ ապահովելով դպրոցական արդիական ու հագեցված ենթակառուցվածք... »:

Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.
1. Այլ իրավական ակտերում փոփոխությունների և/կամ լրացումների անհրաժեշտությունը.
Չի առաջացնում:
2. Միջազգային պայմանագրերով ստանձնած պարտավորությունների հետ համապատասխանությունը.
Համապատասխանում է:

Այլ տեղեկություններ.
Չկան:




